Sopron idei díszpolgára: Szájer József
Egy aktív politikus, a negyvenkilenc éves Szájer József lett Sopron idei díszpolgára. Az Európa parlamenti képviselõ december 14-én veheti át a kitüntetõ címet.
Portálunk információi szerint Szájer József volt az egyedüli esélyes jelölt a Sopron díszpolgára címre, amelyrõl csütörtökön döntött a képviselõ-testület.
A közgyûlés szünetében többen felvetették, talán elegánsabb lett volna, hogy ha az Európa parlamenti képviselõ jövõre kapja meg a legmagasabb városi elismerést. A politikus 2011-ben lesz ugyanis ötven éves.
Elsõként nyert egyéniben
Szájer József 1961-ban született Sopronban. 1983-ban feleségül vette Handó Tündét, a Fõvárosi Munkaügyi Bíróság elnökét. Gyermekük, Fanni (1987). Európai Parlament képviselõje, 2004-tõl az Európai Néppárt-Európai Demokraták Frakció alelnöke. 1990-2004-ig volt Sopron országgyûlési képviselõje.
A Fiatal Demokraták Szövetsége alapító tagja. Kiváló politikus, hiszen 1990-ben, az országgyûlési választásokon a Fidesz jelöltjei közül egyedül õ tudott egyéni körzetben mandátumot nyerni. Tegyük hozzá, Pozsgay Imre, egykori államminiszter is a soproni körzetben indult.
Ma is aktív
Furcsának tûnhet, hogy egy, jelenleg is aktív politikus kapta a díszpolgári címet. Pedig Szájer József, még országgyûlési képviselõként tett a városért.
Hogy miket?
Sopron képviselõjeként segítette a 85-ös fõút felújításának felgyorsítását. Támogatta, hogy a Magyar Televízió szombathelyi körzeti stúdiója Sopronba kerüljön. A Széchenyi-terv keretében ekkor kapott Sopron több százmilliós támogatást a Liszt Ferenc Konferenciaközpont, a bencés és evangélikus idõsek otthona felújítására.
Kezdeményezésére a soproni népszavazás 80. évfordulóján a kormány Sopronban tartott ünnepi ülést, december 14-ét ekkor nyilvánították országosan a Hûség Napjává. Sopron díszkutat, a környezõ települések emlékmûvet kaptak az Orbán-kormánytól.
Képviselõi munkája kezdetétõl fogva segítette a soproni kórház rekonstrukcióját.
Sopron régiós központtá fejlesztésén dolgozott.
Segítette Sopront az ISPA uniós pályázatból több milliárdos szennyvíztisztító beruházás megszerzésében - olvasható a politikus
honlapján.